- Ինքս 2 միջազգային թատերական փառատոն եմ հիմնադրել,- ողջույնի խոսքում անկեղծանում է ՀԹԳՄ նախագահ Հակոբ Ղազանչյանը,- և բարձր եմ գնահատում մոտ 40 տարվա պատմություն ունեցող «Թատերական Լոռու» բոլորովին վերջերս ի հայտ բերած զարգացման միտումները: Նորացված բովանդակությամբ, հարակից ծրագրերով է այս փառատոնն ամեն անգամ ներկայանում մարզային հանդիսատեսին: Կենդանի հաղորդակցությամբ Երևանից 170 կմ հեռու ապրող արվեստասեր հանրությանն իրազեկում է արդի բեմարվեստի բնութագրական դրսևորումներին, խորացնում, ճշգրտում ու թարմացնում տպավորությունները: Դժվարությամբ, բայց ավելի ու ավելի վստահ ջանում է մեր ժամանակների հարափոփոխ պահանջներին համաքայլ ընթանալ: Իմ խո­րին հա­մոզ­մամբ, այս­պի­սի նա­խան­ձե­լի կեն­սու­նա­կութ­յան գրա­վա­կա­նը ՀՀ ­Լո­ռու մարզ­պետ Ար­թուր Նալ­բանդ­յա­նի ար­վես­տա­մե­ծար մար­տա­վա­րութ­յունն է, ով դեռևս­ Ա­լա­վեր­դու քա­ղա­քա­պետ ե­ղած ժա­մա­նակ խե­լամ­տո­րեն սա­տա­րեց մար­դու հո­գե­կերտ­վածքն ան­մի­ջա­կան ներ­գոր­ծութ­յամբ ազն­վաց­նող թա­տե­րար­վես­տի ար­ժա­նա­վա­յել կեն­սու­նա­կութ­յու­նը: